open-index/open-wikipedia-markdown huggingface dataset:
صوبہ کرمان

[تصغیر|250px|صوبہ کرمان، [ایران]]

مملکت ایران کے جنوب مشرق میں واقع صوبہ کرمان (فارسی: استان کرمان)  رقبہ کے لحاظ سے ایران کا دوسرا بڑا صوبہ ہے۔ صوبہ کا رقبہ 180,836 مربع کلومیٹر اور آبادی 20 لاکھ کے لگ بھگ ہے۔ صوبائی صدر مقام کرمان کے علاوہ دیگر شہر بافت، بردسیر، بم، جیرفت، راور، رفسنجان، رودبار جنوب، زرند، سیرجان، شہر بابک، عنبرآباد، قلعه گنج، کرمان، کوهبنان، کهنوج اور منوجان ہیں۔

## مزید دیکھیے
* ایران کی انتظامی تقسیم

صوبہ کرمان
کرمان
زمرہ:ویکی ڈیٹا سے مطابقت رکھنے والی مختصر تفصیل
زمرہ:ویکی ڈیٹا سے مختلف مختصر وضاحت
زمرہ:ایران سانچے
زمرہ:ایران کے صوبے
ارض روم

ارض روم (ترکی زبان: Erzurum) ترکی کا شہر ہے جو جزیرہ نما اناطولیہ کے مشرقی علاقے میں واقع ہے۔
## تفصیلات
2000ء کی مردم شماری کے مطابق شہر کی آبادی 361،235 ہے۔ یہ صوبہ ارض روم کا دار الحکومت ہے جو مشرقی اناطولیہ کا سب سے بڑا صوبہ ہے۔ شہر سطح سمندر سے 1757 میٹر (5766 فٹ) کی بلندی پر واقع ہے اور یہاں موسم انتہائی سرد ہوتا ہے۔ ماہ جنوری میں یہاں کا اوسط درجہ حرارت منفی 11 درجہ سینٹی گریڈ (12.2 فارن ہائیٹ) ہوتا ہے جبکہ کبھی کبھار یہ منفی 30 درجہ سینٹی گریڈ (منفی 22 درجہ فارن ہائیٹ) تک پہنچ جاتا ہے۔ موسم سرما میں یہاں شدید برف باری ہوتی ہے۔

## تاریخ
ارض روم زمانہ قدیم میں کیرن کے نام سے جانا جاتا تھا اور بازنطینی عہد میں یہ شہر تھیوڈوسیوپولس کہلاتا تھا اور اس کو موجودہ نام جنگ ملازکرد میں فتح کے بعد مسلمانوں کے ہاتھوں ملا۔

1829ء میں شہر پر روسیوں نے قبضہ کر لیا لیکن معاہدہ ادرنہ کے تحت اسے سلطنت عثمانیہ کو واپس کر دیا گیا۔ جنگ کریمیا کے دوران روسی افواج اس شہر کے دروازوں تک پہنچ گئیں تھیں لیکن عددی قوت کی کمی اور دیگر محاذوں پر جاری مقابلوں کے باعث اس پر حملے کی جرات نہ کر سکیں۔ 1877ء کی روس ترک جنگ میں روسی حملے کے دوران یہاں کے شہریوں نے زبردست مزاحمت کی لیکن شہر بالآخر روسی افواج کے زیرنگیں آ گیا تاہم ایک مرتبہ پھر معاہدہ سان اسٹیفنو کے تحت سلطنت عثمانیہ کو واپس مل گیا۔

1915ء کے آرمینیائی قتل عام کے دوران یہ شہر آرمینیائی باشندوں پر مبینہ مظالم کا اہم مرکز تھا۔

پہلی جنگ عظیم کے دوران یہ شہر عثمانی اور روسی سلطنتوں کے درمیان لڑی گئی کلیدی جنگوں کا مرکز رہا۔ فروری 1916ء میں روسی افواج نے شہر پر قبضہ کر لیا اور تیسری مرتبہ یہ شہر 1918ء میں معاہدہ بریسٹ-لیٹوفسک کے تحت عثمانیوں کو واپس ملا۔

1919ء میں شہر میں منعقد ہونے والی ارض روم کانگریس ترک جنگ آزادی کا نقطہ آغاز سمجھی جاتی ہے۔

## تعلیم
شہر میں واقع جامعہ اتاترک ترکی کی بڑی جامعات میں سے ایک ہے جہاں چالیس ہزار سے زائد طالب علم زیر تعلیم ہیں۔ تعلیم کے علاوہ سیاحت یہاں کی معیشت کا اہم حصہ ہے۔
## مشہور شخصیات
ترکی کے چوتھے صدر جمال گرسل اور معروف جدید اسلامی دانشور و مصنف فتح اللہ گولن کا تعلق اسی شہر سے ہے۔

زمرہ:ترکیہ کے شہر
زمرہ:کامنز زمرہ جس کا ربط ویکی ڈیٹا پر ہے
زمرہ:چھوٹے پیغام خانوں کا استعمال کرنے والے مضامین
زمرہ:اضلاع ارض روم صوبہ
زمرہ:ارض روم صوبہ کے آباد مقامات
زمرہ:صوبہ ارض روم
زمرہ:مشرقی اناطولیہ علاقہ
معالجاتی تحویر وراثہ

معالجاتی تحویرِ وراثہ (therapeutic gene modulation) سے مراد کسی بھی جاندار کے جسم میں موجود کسی وراثے کے افعال میں کی جانے والی معالجاتی تحویر یا ترمیم و رد و بدل کی ہوتی ہے۔ مثال کے طور پر اگر کسی سرطانی وراثے (oncogene) کی فعالیت یا activity کسی انسان میں حد سے تجاوز کر گئی ہو اور اس کی وجہ سے یا تو مرض سرطان پیدا ہونے کا امکان ہو یا پیدا ہو چکا ہو تو اس سرطان کا باعث بننے والے وراثے کی بڑھی ہوئی فعالیت کو معالجاتی تحویر کی مدد سے کم کیا جا سکتا ہے۔ کسی بھی وراثے یا gene کی فعالیت سے سالماتی حیاتیات و وراثیات میں مراد اس سے بننے والے mRNA اور پھر اس کے انتساخ (transcription) سے پیدا ہونے والے لحمیہ کی پیدائش کی لی جاتی ہے اور اس فعالیت کو (یعنی DNA سے لحمیہ بننے کے عمل کو) اس مخصوص وراثے کی تعبیر (expression) کا نام دیا جاتا ہے۔ تو اب اگر کوئی ایسا طریقۂ تحویر اختیار کیا جاوے کہ جو اس بڑھی ہوئی سرطانی وراثے کی تعبیر کو کم کر سکتا ہو تو اس طریقۂ کار کو معالجاتی تحویر وراثہ کہا جاتا ہے۔
## طریقۂ کار
اس مذکورہ بالا معالجے اور وراثی معالجے میں گو بعض سائنس دان تفریق کرتے ہیں اور ان کے مطابق وراثی معالجہ اصل میں براہ راست کسی بیماری کا موجب بننے والے وراثے کی درستی کرتا ہے جبکہ تحویر وراثہ میں اس کے لیے کوئی بیرونی طور پر تالیف شدہ سالمہ (جو لحمیہ بھی ہو سکتا ہے) جسم میں داخل کیا جاتا ہے؛ اس وضاحت کے باوجود یہ بات اپنی جگہ حقیقت ہے کہ تحویر وراثہ اصل میں وراثی معالجے (gene therapy) کی ہی ایک ذیلی قسم ہے۔ مثال کے طور پر اگر کسی سرطانی وراثے کی حد سے بڑھی ہوئی تعبیر کو کم کرنا مقصود ہو تو اس معالجے کی خاطر ؛ اس وراثے کے mRNA کو حدف بناتے ہوئے اس کا تکمیلی یا complementary ایک siRNA بنا کر RNAi کو متحرک کیا جا سکتا ہے اور یہ interference پھر اس سرطانی وراثے کی تعبیر یا فعالیت کو کم کر دیتا ہے اور اس کی سکوت وراثہ (gene silencing) کا موجب بنتا ہے۔ حیاتی طرزیات کی ایک اور طراز جو اس تحویر وراثہ میں استعمال کی جا سکتی ہے وہ مصنوعی عاملین انتساخ (artificial transcription factors) کی طرز ہے۔ یہ مخصوص طور پر تیار کردہ مصنوعی عاملین انتساخ جب خلیات میں داخل ہوجائیں تو عمل انتساخ کی تضبیط میں معاون ہو سکتے ہیں؛ یعنی ان کی مدد سے کسی بھی وراثے کی تعبیر نا صرف بڑھائی جا سکتی ہے بلکہ کسی وراثے کی بڑھی ہوئی تعبیر گھٹائی بھی جا سکتی ہے
## مزید دیکھیے
* وراثی معالجہ (gene therapy)*

زمرہ:حیاتیاتی ٹیکنالوجی
زمرہ:سالماتی حیاتیات
زمرہ:وراثی ہندس
زمرہ:وراثیات
مقبول عامر

اردو شاعر۔ پورا نام مقبول حسین شاہ۔ 1954ء جھنڈو خیل بنوں میں پیدا ہوئے۔ والد ایک اسکول کے ہیڈ ماسٹر تھے۔ ان کے والد امیر عبد اللہ کی دو شادیاں تھیں۔ انھوں نے 1981ء میں وفات پائی۔ مقبول عامر میٹرک 1970 ء میں ہائی اسکول نمبر 2 بنوں سے پاس کیا۔ پھر ایف ایس سی کا امتحان پاس کیا۔ 1975ء میں گومل یونیورسٹی سے بی اے کا امتحان پاس کیا۔ پھر ایم اے انگریزی میں داخلہ لیا لیکن ملازمت کی وجہ سے تعلیم ادھوری چھوڑنی پڑی۔ حبیب بنک میں ملازمت کے دوران انھوں نے اپنا تبادلہ پشاور کرا لیا تاکہ یہاں شاعروں اور ادیبوں سے ملاقات کے مواقع میسر آسکیں۔ پھر پشاور یونیورسٹی سے ایم اردو کا امتحان پاس کیا۔ لکچرر شپ کے لیے انٹرویو دیا لیکن کامیابی حاصل نہ کر سکے۔ 1984ء میں بطور ریسرچ آفیسر اکادمی ادبیات اسلام آباد میں تقرری ہوئی۔ ان کی شادی 1978ء میں تتر خیل کے زمیندار حاجی کالو خان کی صاحب زادی زبیدہ خانم سے ہوئی جن سے ان کے تین بچے پیدا ہوئے۔ جوانی میں ایک خطرناک بیماری سکلیروڈرما میں مبتلا ہو گئے جس سے ان کی انگلیوں کی پوروں میں سوجن اور سختی پیدا ہو گئی۔ علاج کے لیے لندن کا سفر کیا لیکن افاقہ نہ ہوا۔ 13 مئی 1990ء میں ان کو دن کا دورہ پڑا اگلے روز یکم جون کو انھیں جھڈی خیل میں سپرد خاک کر دیا گیا۔ ان کی قبر پر خود ان کا شعر کندہ ہے۔ ان کا صرف ایک مجموعہ دیے کی آنکھ ان کی زندگی میں ہی 1990 میں اسلام آباد سے شائع ہوا۔ ان کی شخصیت اور فن پر جامعہ پشاور سے ایم اے اور علامہ اقبال اوپن یونیورسٹی سے ایم فل کا تحقیقی مقالہ تحریر کیا جا چکا ہے۔ دیے کی آنکھ کا پشتو میں ترجمہ دانش نے 2008ء میں کیا۔ جس کا نام انھوں نے د ڈیوے سترگے رکھا۔


میں مر گیا ہوں وفا کے محاذ پر عامر
پس شکست بھی میرا وقار باقی ہے


## شعری مجموعہ
* دئیے کی آنکھ

## نمونہ کلام


ہم اہل شب کے لیے صبح کا حوالہ ہے
دیے کی آنکھ میں آنسو نہیں اجالا ہے

دیدۂ تر نے بڑی دیر میں پہچانا اسے
روپ کھوبیٹھا ہے دو چار ہی سالوں میں کوئی

دشتِ بے آب سے پوچھو کہ وہاں کے اشجار
کن مراحل سے گزرتے ہیں نمو پانے کے لیے۔

میں ایسے کھیت کا دہقان ہوں جہاں عامر
زمین بھوک اگاتی ہے ہر بشر کے لیے


زمرہ:بنوں
زمرہ:پشتون شخصیات
گھڑی

*لفظ گھڑی کے دوسرے استعمال کے لیے دیکھیے مقالہ: [[وقت]]*

تصغیر|150px|ایک معجون گھڑی
**گھڑی** (watch)، وقت بتانے والا آلہ (چھوٹا گھڑیال) جو ایک ہی شخص کے استعمال کے لیے بنایا جاتا ہے۔ آج کل اِس سے مُراد عموماً کلائی کی گھڑی (ہتھ گھڑی یا دستی گھڑی) ہوتی ہے جسے ہتھکڑی یا پٹّی کے ذریعے کلائی پر باندھا جاتا ہے۔ جدید گھڑیاں وقت کے ساتھ ساتھ دن، تاریخ، مہینہ اور سال بھی بتاتی ہیں جبکہ برقی گھڑیوں میں اَور بھی اِضافی خصوصیات ہو سکتی ہیں۔

## مزید دیکھیے
* گھڑیال
* ساعتیات

زمرہ:ساعتیات
زمرہ:گھڑیال
زمرہ:گھڑیاں
زمرہ:متعلقات روائش
زمرہ:وقت
زمرہ:کامنز زمرہ جس کا ربط ویکی ڈیٹا پر ہے
زمرہ:ویکی ڈیٹا سے مطابقت رکھنے والی مختصر تفصیل
ناطق عدد

علم ریاضی میں، ناطق عدد (rational number) سے مراد ایسا عدد ہوتا ہے جو دو صحیح اعداد (integers) کے قسیم (quotient) کے طور پر ظاہر کیا جا سکتا ہو۔ لاصحیح (non-integer) منطقی اعداد کو لکھنے کے لیے عامیانہ کسر (vulgar fraction) \frac{a}{b}، کا انداز اختیار کیا جاتا ہے جہاں b، صفر نہیں ہوتا؛ اس قسم کے اظہار میں صحیح عدد a کو شمار کنندہ (numerator) جبکہ صحیح عدد b کو قاسم (denominator) یا تقسیم کنندہ بھی کہا جاتا ہے۔ واضح رہے کہ اس تعریف کے تحت صحیح اعداد بھی ناطق اعداد کا ذیلی مجموعہ ہیں۔ ناطق عدد، اصل میں حقیقی اعداد (real numbers) کی دو بڑی اقسام میں سے ایک ہے، دوسری قسم کو غیرناطق عدد یا اصم (irrational number) کہا جاتا ہے۔
## وجہ تسمیہ
اصل میں تمام کے تمام وہ اعداد جو عام زندگی میں استعمال میں آتے ہیں وہ ناطق اعداد ہی ہوتے ہیں ؛ یعنی یوں بھی کہا جا سکتا ہے کہ مکمل اعداد، کسور اور متناہی یا معیادی عشریات (decimals) دراصل ناطق اعداد ہی کی اقسام ہیں۔ ان کو انگریزی میں rational کہنے کی وجہ یہ ہے کہ ان دو صحیح اعداد کی نسبت (ratio) کے طور پر لکھا جا سکتا ہے اسی وجہ سے عربی اور اردو میں بعض اوقات ان کو کسری اعداد بھی کہا جاتا ہے لیکن چونکہ کسری کا لفظ fractional کے لیے بھی آتا ہے اس لیے اردو ویکیپیڈیا پر ان کا متبادل ان کے اصل مفہوم سے اخذ کیا گیا ہے، ratio کا لفظ reri سے بنا ہے جس کے معنی ؛ فہم، خیال اور شمار کرنے کے آتے ہیں یعنی ان تمام مفاہیم میں logic کا عمل دخل ہونے کی وجہ سے ہی rational کے لیے منطقی کا لفظ آتا ہے مزید یہ کہ اردو میں ان اعداد کے لیے منطق (حوالہ 1 کے ساتھ ساتھ) ناطق عدد کی اصطلاح بھی ملتی ہے جو اصم کی اصطلاح کی موجودگی کے باعث وجود میں آتی ہے جس کے معنی گنگ کے ہوتے ہیں جبکہ ناطق کے معنی گویائی کے ہوتے ہیں۔ فارسی میں ناطق عدد کے لیے عدد گویا اور غیر ناطق عدد کے لیے عدد گنگ کی اصطلاحات بھی ملتی ہیں۔ یہاں ایک دلچسپ بات یہ سامنے آتی ہے کہ منطقی عدد کہیں یا ناطق عدد کہیں ؛ دونوں کا ماخذ ایک ہی ہے اور وہ ہے نطق اور نطق میں کلام اور گویائی کا مطلب پایا جاتا ہے جو ان تمام اصطلاحات یعنی منطقی عدد، ناطق عدد اور عدد گویا وغیرہ کو ایک کر دیتا ہے۔

## حوالہ جات

زمرہ:ابتدائی ریاضیات
زمرہ:حقیقی اعداد
زمرہ:کسور
زمرہ:کسور (ریاضی)
ناطق اعداد
زمرہ:نظریہ میدان
زمرہ:نظریۂ میدان
زمرہ:کامنز زمرہ جس کا ربط ویکی ڈیٹا پر ہے
زمرہ:ویکی ڈیٹا سے مطابقت رکھنے والی مختصر تفصیل
زمرہ:نظریۂ عدد
زمرہ:نظریہ مجموع
راست متناسب

دو یا دو سے زیادہ عوامل یا قدروں کے مابین پایا جانے والا ایسا تناسب یا ایسی نسبت جس میں ایک میں اضافے پر دوسری میں بھی اضافہ اور ایک میں کمی پر دوسری میں بھی کمی واقع ہوتی ہو، اس تناسب سے کہ دونوں اقدار کا قسیم دائم رہے، اسے راست متناسب کہا جاتا ہے انگریزی میں اسے proportional کہتے ہیں۔ مثال کے طور پر اگر کسی گیس کا درجۂ حرارت بڑھایا جائے تو اس کا حجم بھی بڑھتا ہے ؛ لہذا کہا جا سکتا ہے کہ کسی خاص حالات پر اس گیس کا حجم اس کے درجۂ حرارت کے راست متناسب ہے۔

## مزید دیکھیے
* متناسب
بالعکس متناسب

جب دو مقداروں میں ایسی نسبت پائی جاتی ہو کہ کسی ایک میں اضافہ پر دوسری قدر میں کمی اور کسی ایک میں کمی پر دوسری قدر میں اضافہ ہوتا ہو، اس تناسب سے کہ دونوں اقدار کا حاصل ضرب دائم رہے، تو ایسے تناسب کو بالعکس متناسب کہا جاتا ہے اور اسے انگریزی میں inversely proportional کہتے ہیں۔ مثال کے طور پر اگر کسی گیس پر دباؤ بڑھایا جائے تو اس کا حجم کم ہوتا ہے ؛ یعنی کہا جا سکتا ہے کہ کسی مخصوص حالت پر اس گیس کا حجم اس کے دباؤ کے بالعکس متناسب ہے۔

## مزید دیکھیے
* متناسبیت
زمرہ:متوالیہ اور سلسلہ
تطویل (منطق)

ریاضاتی منطق میں *تطویل* ایسے مرکب مستلف کو کہتے جو ہمیشہ سچ ہو چاہے اس میں پائی جانے والی مستلف کی اقدار کچھ بھی ہوں۔ مثال کے طور پر  p \lor \neg p تطویل ہے جیسا کہ اس کے سچائی جدول سے ظاہر ہے کہ یہ ہمیشہ سچ ہے۔


 
تطویل کی مثال


 p
 \neg p
 p \lor \neg p

 T
 F
 T

 F
 T
 T


تطویل کے نفی کو *تضارب* کہتے ہیں، یعنی یہ ہمیشہ جھوٹ ہوتی ہے چاہے اس میں پائی جانے والی مستلف کی اقدار کچھ بھی ہو۔
مثال کے طور پر  p \land \neg p تضارب ہے جیسا کہ اس کے سچائی جدول سے ظاہر ہے کہ یہ ہمیشہ جھوٹ ہے۔


 
تضارب کی مثال


 p
 \neg p
 p \land \neg p

 T
 F
 F

 F
 T
 F


واضح رہے کہ مرکب مستلف p \land \neg p اور مرکب مستلف p \lor \neg p ایک دوسرے کے نفی ہیں
:p \land \neg p = \neg(p \lor \neg p)

ایسی مستلف جو نہ تو تطویل ہو اور نہ متضارب، کو *امکانیہ* کہا جاتا ہے۔

## مزید دیکھیے
* منطق

## حوالہ جات

زمرہ:مضامین جن میں تمل زبان کا متن شامل ہے
زمرہ:معنویات
زمرہ:منطق ریاضیات
زمرہ:منطقی تعبیرات
زمرہ:منطقی حقیقت
زمرہ:چھوٹے پیغام خانوں کا استعمال کرنے والے مضامین
رگڑ

*مزید استعمالات کے لیے دیکھیے: [[رگڑ (ضد ابہام)]]*

**رگڑ** (Friction)، ایک قوت ہے جو دو باہم لگے سطوح (ٹھوس و ٹھوس / ٹھوس و سیال / ٹھوس و گیس) کی (ایک دوسرے پر) حرکت کے خلاف مزاحمت پیش کرتی ہے۔ مفہومِ عام و سلیس الفاظ میں یوں کہا جا سکتا ہے کہ رگڑ وہ قوت ہے جو ایک چیز کو دُوسری چیز پر سے پھِسل کر گُزر جانے سے روکتی ہے (یا روکنے کی کوشش کرتی ہے) ۔

یہ ایک بنیادی قوت نہیں ہے کیونکہ یہ باردار ذرّات جیسے برقیے، اولیے، جوہروں اور سالمات کے درمیان برقناطیسی قوت سے اخذ کی گئی ہے۔

ٹھوس اور ٹھوس کے درمیان رگڑ کو *خشک رگڑ* جبکہ ٹھوس اور گیس یا مائع کے درمیان رگڑ کو *[[سیال رگڑ]]* کہا جاتا ہے۔ غیر متحرک اجسام کے درمیان رگڑ کو *ساکن رگڑ* جبکہ متحرک اجسام کے درمیان رگڑ کو *حرکی رگڑ* کہاجاتا ہے۔

جب دو سطوح میں سے دونوں متحرک ہوں تو اُن کے درمیان رگڑ حرکی توانائی کو حرارتی توانائی یا گرمائش میں تبدیل کردیتی ہے۔

## مزید دیکھیے
* سیال رگڑ
* رگڑ زاویہ

## حوالہ جات

زمرہ:تعارفی طبیعیات
زمرہ:قوت
زمرہ:کلاسیکی میکانیات
زمرہ:چھوٹے پیغام خانوں کا استعمال کرنے والے مضامین
افریقی-امریکی

**افریقی-امریکی** یا **کالے امریکی** متحدہ امریکہ کے افریقی نژاد شہریوں کے لیے استعمال ہونے والی اصطلاح ہے۔ جبکہ یورپی امریکی کو صرف امریکی ہی کہا جاتا ہے۔

## حوالہ جات

افریقی-امریکی
زمرہ:افریقی-امریکی معاشرہ
زمرہ:افریقی امریکی ثقافت
زمرہ:افریقی نژاد شخصیات
زمرہ:براعظم امریکا
زمرہ:ریاستہائے متحدہ کے نسلی گروہ
زمرہ:ویکی ڈیٹا سے مختلف مختصر وضاحت
جٹربگ

زمرہ:جھول رقص
زمرہ:ماخذ میں نامکمل اندراجات

زمرہ:ویکی ڈیٹا سے مطابقت رکھنے والی مختصر تفصیل
متناسبیت

تصغیر|''y'' راست متناسب ہے ''x'' کے
ریاضی میں دو اقدار کو راست متناسب کہا جاتا ہے، اگر ان میں تبدیلی اس طرح ہو کہ ایک قدر دوسری قدر کو کسی دائم سے ضرب دینے سے حاصل ہو یا یوں کہو کہ ان دونوں اقدار کا تناسب دائم ہو۔

## راست متناسب
دو متغیر *x* اور *y* دیے ہوں، تو *y* کو *x* کے (راست) متناسب کہا جاتا ہے، اگر غیر صفر دائم *k* ایسا ہو کہ
:y = kx\,
دو متغیر کے درمیان اس نسبت کو درج ذیل علامت سے لکھا جاتا ہے
:y \propto x 
اور دائم 
: k = y/x\,
کو "تناسبی دائم" یا "دائمِ تناسب" کہا جاتا ہے۔

واضح رہے کہ اس سے یہ نتیجہ بھی نکلتا ہے کہ متغیر *x* راست متناسب ہے متغیر *y* کے، کیونکہ
:x = \frac{1}{k} y
یا
:x \propto y

## بالعکس متناسب
اُوپر ہم نے متناسب کو "راست متناسب" لکھا اس وجہ سے کہ اسے "بالعکس متناسب" سے امتیاز کیا جا سکے۔
دو متغیر کو *بالعکس متناسب* کہا جاتا ہے اگر ایک متغیر دوسرے متغیر کے ضربی اُلٹ کے راست متناسب ہو یا یوں کہو کہ دونوں متغیر کا حاصل ضرب ایک دائم ہو۔ متغیر *y* کو متغیر *x* کے "بالعکس متناسب" کہا جائے گا اگر ایک غیر صفر دائم *k* موجود ہو اس طرح کہ
:y = {k \over x}
اس دائم کو متغیر *x* کو متغیر *y* سے ضرب دے کر حاصل کیا جا سکتا ہے
:k = yx
بالعکس متناسب کو y \propto {1 \over x} علامت سے لکھا جاتا ہے۔
بالعکس متناسب کا مطلب یہ ہے کہ جب ایک متغیر کی مطلق قدر بڑھے تو دوسرے متغیر کی مطلق قدر چھوٹی ہو جائے گی، اس تناسب سے کہ ان دونوں کا حاصل ضرب وہی رہتا ہے۔

زمرہ:ابتدائی ریاضیات
زمرہ:ریاضیاتی اصطلاحیات
زمرہ:نسبت تناسب
زمرہ:ویکی ڈیٹا سے مختلف مختصر وضاحت
نرگس (پھول)

**نرگس** ایک قسم کا پھول ہے۔

## نگار خانہ

فائل:0705 Zakarpatie-237.jpg|
فائل:Narcise-Golica1.jpg|
فائل:Narcisă (Narcissus poeticus) în Poiana Narciselor, județul Brașov.JPG
فائل:Narcissus poeticus001.JPG|
فائل:Fleur de narcisse jaune - (Narcissus pseudonarcissus).jpg|Narcissus pseudonarcissus


زمرہ:1753ء میں مترشح کردہ نباتات
زمرہ:باغاتی پودے
زمرہ:پھول
زمرہ:نباتاتیہ آسٹریا
زمرہ:نباتاتیہ البانیا
زمرہ:نباتاتیہ اطالیہ
زمرہ:نباتاتیہ ترکیہ
زمرہ:نباتاتیہ رومانیہ
زمرہ:نباتاتیہ سویٹزرلینڈ
زمرہ:نباتاتیہ فرانس
زمرہ:نباتاتیہ کروشیا
زمرہ:نباتاتیہ مجارستان
زمرہ:نباتاتیہ یورپ
زمرہ:نباتاتیہ یوکرین
زمرہ:نباتاتیہ ہسپانیہ
زمرہ:ویکی ڈیٹا سے مطابقت رکھنے والی مختصر تفصیل
زمرہ:طبی پودے
زمرہ:ویلز کی قومی علامات
آگ ٹی وی

**آگ ٹی وی** پاکستان کی نوجوان نسل کے لیے بنایا گیا چینل ہے جس میں انٹرٹینمنٹ کے ساتھ ساتھ موسیقی کے پروگرام دکھائے جاتے ہیں۔ آگ ٹی وی کے وی جیز (VJ's) کے نام مندرجہ ذیل ہیں . 
* ‎‎‎VJ Fuse/وی جے فیوز
* VJ Meter/وی جے میثر
* VJ Jugnoo/وی جے جگنوں
* VJ Raheel/وی جے راحیل
* VJ Reeshem/وی جے ریشم
* VJ Mahira/وی جے ماحرا
* VJ Yasir/وی جے یاسر
* VJ Alishba/وی جے علشبہ

جیو ٹی وی نیٹ ورک کے زیر انتظام مندرجہ ذیل مزید ٹی وی چینل کام کر رہے ہیں۔ 
* جیو ٹی وی نیٹ ورک
* * جیو ٹی وی
* * جیو نیوز
* * جیو سپر (کھیل)
* * جیو تیز
* * جیو کہانی
* * آگ ٹی وی (میوزک)

## مزید
* پاکستان کے ٹی وی چینل
## بیرونی روابط
* آگ ٹی وی

زمرہ:پاکستان کے ٹی وی چینل
زمرہ:جیو ٹی وی
زمرہ:ویکی ڈیٹا سے مختلف مختصر وضاحت
میاں (نام)

میاں کے معنی بزرگ، عزت والا، بڑا، وغیرہ کے ہیں۔

میاں کا لفظ آرائیں ذات سے تعلق رکھنے والے لوگ اپنے خاندانی نام کے طور پر استمال کرتے ہیں۔

پہلے پہل آرائیں ذات کے لوگ اپنے بزرگوں کو عزت اور احترام سے میاں صاحب کہہ کر بلاتے تھے۔ بعد ازاں دوسری ذاتوں کے لوگ بھی آرائیں فیملی کے بزرگوں کو عزت و احترام سے میاں صاحب کہہ کر پکارنے لگے۔ وہیں سے یہ لفظ ان کی ذات کے ساتھ مخصوص ہوتا چلا گیا اور یوں میاں کا لفظ آرائیں ذات کے لوگوں نے اپنے خاندانی نام کے طور پر استمال کرنا شروع کر دیا۔ بعد میں دوسری ذاتوں کے لوگوں نے بھی آرائیں ذات سے منسوب اس خوبصورت لفظ **میاں** کو اپنے القاب یا فیملی نام کے طور پر استمال کرنا شروع کر دیا۔ مثلا میاں نوازشریف وزیر اعظم نواز شریف

## مزید دیکھیے
* آرائیں
* چودھری

زمرہ:پاکستانی معاشرہ
زمرہ:پنجاب کی ذاتیں
برقناطیسیت

علم طبیعیات میں **برقناطیسیت** یا **برقی مقناطیسیت** دراصل برقناطیسی میدان کے مطالعے کو کہا جاتا ہے۔ برقناطیسی میدان ایک ایسا میدان ہوتا ہے کہ جو اس تمام فضاء کا احاطہ کیے ہوئے ہوتا ہے جو کسی بھی ایسے ذرے کے گرد پائی جاتی ہے جو برقی طور پر بار دار کیفیت کا حامل ہو۔ جبکہ بذات خود یہ میدان اس باردار ذرے کے وجود اور حرکات سے متاثر ہوتا ہے۔

## تاریخ
برقناطیسی کے مظاہرہ کو پہلی بار 1820 میں دیکھی گئی جب ایک ڈانش سائنس دان نے یہ دیکھا کہ تار میں گزرتی ہوئی برقی رو کی وجہ سے قطب نما کی سوئی ہلتی ہے۔

## برقناطیسی قوّت
طبیعیات میں، **[[برقناطیسی قوت]]** (electromagnetic force)، ایک قوت جو برقناطیسی میدان باردار زرّات پر ڈالتا ہے یا ایک قوت جو دو مختلف بار والے زرّات (یا مخالف مقناطیسی قطبین) کو کھینچتی اور ایک جیسے بار والے زرّات (یا یکساں مقناطیسی قطبین) کو دفع کرتی ہے۔ مزید سلیس تعریف اِس کی ‘‘باردار اجسام کے درمیان عمل کرنے والی قوّت’’ کے کی جا سکتی ہے۔

یہ برقناطیسی قوّت ہی ہے جو ایٹم میں برقیے اور اولیے کو یکجا رکھتی ہے اور جو جوہروں کو سالمہ بنانے کے لیے اکٹھا رکھتی ہے۔

## برقناطیسیت
علم طبیعیات میں برقناطیسیت یا برقی مقناطیسیت (electromagnetism) دراصل برقناطیسی میدان کے مطالعے کو کہا جاتا ہے۔ برقناطیسی میدان ایک ایسا میدان ہوتا ہے کہ جو اس تمام فضاء کا احاطہ کیے ہوئے ہوتا ہے جو کسی بھی ایسے ذرے کے گرد پائی جاتی ہے جو برقی طور پر بار دار کیفیت کا حامل ہو۔ جبکہ بذات خود یہ میدان اس باردار ذرے (charged particle) کے وجود اور حرکات سے متاثر ہوتا ہے۔
## فیراڈے کا قانون
برقی امالا فیراڈے کا قانون دراصل برقناطیسییت کا بنیادی قانون ہے جو اس بات کی پیشینگوءی کرتا ہے کہ کیسے ایک مقناطیسی میدان اک برقی سرکٹ سے تعامل کر کے کتنی برقحرکی قوت پیدا کرے گا اوز اس مظہر کو برقناطیسی امالا کہتے ہیں اور یہ امالا موٹر کا بنیادی قانون ہے فیراڈے کا قانون دراصل برقناطیسییت کا بنیادیقانون ہے چو اس بات کی پیشینگوئ کرتا ہے کہ کیسے اک مقناطیسی میدان اک برقی سرکٹ سے تعامل کر کے کتنی برقحرکی قوت پیدا کرے گا اوز اس مظہر کو برقناطیسی امالا کہتے ہیں اور یہ امالا موٹر کا بنیادی قانون ہے

## حوالہ جات

## مزید دیکھیے
* مقداری برق حرکیات

## بیرونی روابط
* برقناطیسی قوت
* Quarked برقناطیسی قوت - بچوں کے لیے ایک اچھا تعارف


زمرہ:برقی حرکیات
زمرہ:پیمائشی اکائیاں
زمرہ:طبیعیات کے ذیلی شعبہ جات
زمرہ:طبیعیاتی تصورات

زمرہ:برقناطیسیت
تاج سرور چشتی

**شیخ تاج الدین تاج سرور** بہاولنگر میں چشتیاں جس کا پرانا نامتاج سرور تھااس میں سلسلہ چشتیہ کے نام ور بزرگ قبلہ عالم خواجہ نور محمد مہاروی کا مزار بھی ہے انہی کے نام سے موسوم ہے 
تاج سرور بابا فرید الدین گنج شکر کے پوتے تھے آپ کے والد خواجہ بدرالدین تھے والد کی وفات کے بعد سجادہ نشین بنے ریگستان میں بیکانیر اور جیسلمیرکے بہت سے لوگوں نے اسلام قبول کیا اور خاص طور پر آپ سے حسن عقیدت رکھتے تھے خواجہ نور محمد مہاروی بڑی باقاعدگی سے آپ کے مزار پر حاضری دیا کرتے تھے اپنے آخری ایام میں جب بڑھاپے کی وجہ سے پاکپتن شریف جانا دشوار ہو گیا تھا تو آپ جمعہ کی نمازیں یہیں آ کر پڑھا کرتے تھے شیخ صاحب مجاہدے اور ریاضت میں کافی مبالغہ کرتے خواجہ نور محمد مہاروی آپ کے متعلق فرمایا کرتے شیخ تاج الدین سرور کامل بزرگ اور خدارسیدہ ولی تھے مگر صاحب ارشاد نہ تھے ان کا حلقہ اثر بیکانیر اور جیسلمیر تک پھیلا ہوا تھا اسلام کی تبلیغ کے لیے ایسے مقامات پر تشریف لے جاتے جہاں تبلیغ مشکل تھی راجپوت انھیں پسند نہ کرتے اور ایک دن موقع پا کر انھیں شہید کر دیا گیا
علاقے کے لوگوں کا عقیدہ ہے کہ قحط سالی کی صورت میں اگر خانقاہ تاج سرور میں آکر نماز استسقاء ادا کی جائے تو بارش ہو جاتی ہے لوگ یہاں بچوں کی منتیں مانتے ہیں اور صحت امراض کے لیے دعائیں بھی کرتے ہیں
صوفی بزرگ روحانی پیشوا تاج سرور چشتی کا مزار چشتیاں شریف میں ہے۔ صوفی بزرگ روحانی پیشوا تاج سرور چشتی نے ہی چشتیاں کی بنیاد رکھی۔ چشتی کے نام سے چشتیاں شہر کا نام ھوا۔ بابا تاج سرور چشتی، بابا فریدالدین گنج شکر کے پوتے ہیں ۔

## چشتیاں شہر کی ویب سائیٹ
میرا چشتیاں

## حوالہ جات

زمرہ:چشتیاں
زمرہ:چشتی شخصیات
نور محمد مہاروی

**خواجہ نور محمد مہاروی** (پیدائش: 2 اپریل 1730، وفات: 3 اگست 1791) سلسلہ چشتیہ کے ایک صوفی بزرگ تھے جو چشتیاں، پنجاب، مغلیہ سلطنت (اب پاکستان) میں سرگرم تھے۔

## ابتدائی زندگی اور تعلیم
مہاروی مغل سلطنت میں چشتیاں کے قریب چوٹالہ گاؤں میں 1730 میں پیدا ہوئے۔ ان کا تعلق کھرل پنوار راجپوت قبیلے سے تھا۔ انھوں نے اپنی ابتدائی تعلیم کا آغاز 4 سال کی عمر میں چشتیاں کے قریب واقع مسعود مہر کی نگرانی میں چھوٹے سے گاؤں مہارشریف میں کیا۔ اس کے بعد موضع ببلانہ کے شیخ احمد کھوکھر ابتدائی درسیات پڑھیں۔ بعد ازاں انھوں نے ڈیرہ غازی خان، لاہور، دہلی اور پاکپتن میں تعلیم حاصل کی۔

نور محمد نے فروری 1752ء کو مولانا فخر الدین سے بیعت کی جس کی وجہ سے وہ چشتی سلسلہ کی "فخری شاخ" کا رکن بنے۔ اسی سال وہ مولانا فخر الدین کے ساتھ پاکپتن پہنچے جہاں ان کی تعلیم کا اختتام ہوا۔ فخر الدین نے پھر مہاروی کو مہار شریف واپس آنے اور عوام کو تبلیغ کرنے کی ہدایت کی۔

مہاروی کو ابتدا میں "بُھبَل" کا نام دیا گیا تھا لیکن بعد میں ان کے استاد مولانا فخر الدین نے اسے "نور محمد" میں تبدیل کر دیا۔

## تعلیمات
مہاروی بہاولپور کے علاقے میں، خاص طور پر بہاولپور کے حکمران بہاول خان عباسی دوم کے ان سے وابستہ ہونے کے بعد بہت مشہور ہوئے ۔ مشہور صوفی شاعر خواجہ غلام فرید نے بھی نور محمد کو اپنا روحانی رہنما مانتے ہوئے ان کی دوستی کے بارے میں ایک نظم لکھی۔

مہاروی کی تعلیمات نے پنجاب اور سندھ میں بہت سے مقامی قبائل کے اسلام قبول کرنے پر اثر ڈالا۔

مہاروی کے 40 سے زیادہ شاگرد تھے جن میں سلیمان تونسوی بھی شامل تھے۔

## خاندان

نور محمد مہاروی  کے والد کا نام ہندال تھا۔ ان کا شجرہ نسب اس طرح ہے؛ نور محمد ( بھُبَل) بن ہندال بن تاتار بن فتح محمد۔ ان کی والدہ کا نام عاقل خاتون تھا۔

مہاروی کے تین بیٹے (نور الصمد، نور احمد اور نور حسن) اور دو بیٹیاں تھیں۔

## روحانی تربیت
روحانی فیض پانے کے لیے ڈیرہ غازی خاں لاہور اور پھر دہلی تشریف لے گئے اور یہاں پر فخر الدین دہلوی کے مرید ہوئے جو نظام الدین اولیا ؒاور بابا فرید شکر گنجؒ پاکپتن والوں کے مرید تھے۔ اس وجہ سے آپ پاکپتن شریف سے بے حد عقیدت رکھتے تھے اور اس طرح آپ کا سلسلہ معین الدین چشتی اجمیریؒ سے جا ملتا ہے۔ آپ اکثر جمعة المبارک کے لیے پاکپتن تشریف لے جاتے۔ طبیعت کی ناسازی اور ضعف العمری کی وجہ سے آپ کو شکر گنجؒ کی طرف سے بشارت ہوئی کہ پرانی چشتیاں میں میرے پوتے بابا تاج سرور مدفون ہیں وہاں پر جمعة المبارک کی ادائیگی کیا کرو۔ بعد ازاں آپ نے اس درگاہ مبارکہ پر باقاعدہ حاضری دینا شروع کی اور باقی زندگی یہیں گزار دی۔
سلیمان تونسوی علوم باطنی کے لیے نور محمد مہاروی چشتیاں کے دست مبارک پر بیعت کی)۔ ہندوستان، پاکستان اور میں سینکڑوں مشائخ آپ کو اپنا روحانی مورث تسلیم کرتے ہیں۔
## وصال
روحانی پیشوا نور محمد مہاروی کا وصال3 ذی الحج 1205ھ میں ہوا جن کا مزار چشتیاں شریف میں ہے۔

## حوالہ جات

زمرہ:1746ء کی پیدائشیں
زمرہ:1793ء کی وفیات
زمرہ:بھارت میں تدفین
زمرہ:پاکستانی صوفیا
زمرہ:پنجابی شخصیات
زمرہ:پنجابی صوفی اولیا
زمرہ:چشتیہ
زمرہ:صوفی شعرا
زمرہ:ہندوستانی صوفی اولیا
زمرہ:ہندوستانی صوفیا
زمرہ:ضلع بہاولنگر کی شخصیات
زمرہ:بھارتی مسلم شخصیات
زمرہ:پنجاب، پاکستان میں مدفون شخصیات
زمرہ:چشتی شخصیات
جوہری مرکزہ

نویہ (ضد ابہام)
**جوہری مرکزہ** (atomic nucleus)، جسے عام زبان میں ایٹمی مرکزہ کہا جاتا ہے، یہ جوہر یا ایٹم کا مرکزی اور اہم حصّہ ہے جو نوینات (تعدیلہ اور اولیہ) پر مشتمل ہوتا ہے۔
جوہر کی تقریباً تمام کمیت نویہ میں موجود تعدیلوں اور اولیوں کی وجہ سے ہوتی ہے، جبکہ برقیوں کا اِس میں تھوڑا سا حصّہ ہوتا ہے۔
طبیعیات کی وہ شاخ جس کا تعلق جوہری نویہ کی سمجھ اور مطالعے سے ہے، نویاتی طبیعیات کہلاتی ہے۔

## مزید دیکھیے
* جوہری کمیت
* جوہری نمبر
* ہم جاء
* ذرات کی فہرست
* نویاتی طب
* نویاتی ائتلاف
* نویاتی طبیعیات
* نویاتی انشقاق
* نویاتی ساخت
* تابکاری

زمرہ:جوہر
زمرہ:زیرجوہری ذرات
زمرہ:مشعہ کیمیاء
زمرہ:نویاتی کیمیا
زمرہ:نویاتی طبیعیات
زمرہ:پروٹون
زمرہ:ویکی ڈیٹا سے مطابقت رکھنے والی مختصر تفصیل
زبان (تشریح)

**زبان** منہ کے فرشی حصے پر واقع ہوتی ہے اور خوراک کو چبانے، نگلنے میں مددگار و معاون ہوتی ہے۔ یہ کسی بھی شے کا ذائقہ چکھنے کے لیے بھی استعمال کی جاتی ہے۔ 

## حوالہ جات

زمرہ:اساسی طبی علوم
زمرہ:تشریح انسان
زمرہ:حسی اعضاء
زمرہ:نظام انہضام
زمرہ:کامنز زمرہ جس کا ربط ویکی ڈیٹا پر ہے
زمرہ:ویکی ڈیٹا سے مختلف مختصر وضاحت
زمرہ:منہ
زمرہ:زبانیں
زمرہ:ذائقہ
انسانی کھوپڑی

تصغیر|300px|انسانی کھوپڑی
انسانوں میں، ایک بالغ **کھوپڑی** میں 22 ہڈیاں ہوتی ہیں  جو جبڑے کے علاوہ ہیں، کھوپڑی کی تمام ہڈیاں ایک دوسرے سے جُڑی ہوتی ہیں۔ 

## حوالہ جات
 

زمرہ:اساسی طبی علوم
زمرہ:انسانی سر اور گردن
زمرہ:تشریح انسان
زمرہ:کھوپڑی
زمرہ:بشریات
زمرہ:قذاقی
زمرہ:استخوانی نظام
آدم شوگر ملز

**آدم شوگر ملز** پاکستان کے چشتیاں شہر کے شمال میں 3 کلومیٹر کے فاصلے پر آدم شوگر ملز ہے۔ (جب بنی تھی اس وقت کی ایشیا کی تیسری بڑی شوگر ملز تھی)

زمرہ:صنعت پاکستان
جنگ اہرام

**جنگ اہرام** (انگریزی: Battle of Pyramids) جولائی 21 1798ء کو فرانس کے فرمانروا نپولین بوناپارٹ کی زیر قیادت افواج اور مملوکوں کے درمیان لڑی جانے والی ایک جنگ تھی۔ یہ جنگ مصر میں فرانسیسی حملوں کے سلسلے میں لڑی گئی جنگوں کا حصہ تھی جس میں بوناپارٹ نے نئی جنگی حکمت عملی کا استعمال کرتے ہوئے فتح حاصل کی۔ نپولین نے اس جنگ کو جنگ اہرام کا نام دیا تھا حالانکہ اہرام مصر اِس مقام سے کچھ فاصلے پر تھے لیکن میدان جنگ سے انھیں واضح دیکھا جا سکتا تھا۔
نپولین کے ہاتھوں اسکندریہ کی فتح کے بعد اس جنگ میں بدترین شکست مملوکوں کے مصر میں 700 سالہ اثر و رسوخ کے خاتمے کا نقطہ آغاز ثابت ہوئی۔ نپولین کی جنگی حکمت عملیوں اور جدید فوج کے سامنے روایتی جنگی ساز و سامان اور تکنیک سے لیس مملوک فوج کی ایک نہ چلی اور بھاری نقصان اٹھانے کے بعد مصر میں ان کے اقتدار کا سورج ہمیشہ کے لیے غروب ہو گیا۔ مملوک سردار مراد بے شکست کے بعد فرار ہونے میں کامیاب ہو گیا اور کچھ عرصہ تک بالائی مصر میں اس نے گوریلا جنگ جاری رکھی۔
فرانسیسیوں کی اس عظیم الشان فتح کا نشہ محض دس دن برقرار رہا کیونکہ برطانیہ نے اسکندریہ کے قریب خلیج ابو قیر میں موجود فرانسیسی بیڑے کو تباہ کر کے نپولین کے مشرق وسطٰی پر قبضے کے خواب کو چکناچور کر دیا تھا۔ یہ بحری جنگ جنگ نیل یا جنگ خلیج ابو قیر کہلاتی ہے۔
جس جگہ یہ جنگ اہرام لڑی گئی وہ اب موجودہ قاہرہ کے مغربی حصے میں شامل ہے اور میدان جنگ کے کوئی آثار باقی نہیں بچے۔

زمرہ:1798ء کے تنازعات
زمرہ:تاریخ مصر
زمرہ:مصر کی عسکری تاریخ
زمرہ:صفحات مع گراف
زمرہ:نپولین
زمرہ:ویکی ڈیٹا سے مطابقت رکھنے والی مختصر تفصیل
احیاء العلوم

تصغیر|Ihya 'Ulumuddin Imam Khairul Annas
**احیاء علوم الدین** مشہور بہ **احیاء العلوم** امام غزالی کی شہرہ آفاق کتاب ہے
## تعریف
اس کی تعریف میں علما اسلام نے کہا ہے کہ اگر دنیا سے تمام علوم مٹ جائیں تو صرف یہ کتاب ہی کافی ہے۔ درحقیقت یہ سب سے پہلے امام غزالی نے کیمیائے سعادت لکھی تھی پھر بعد میں اسی کو پھیلا کر احیاء العلوم کا نام دیا گیا۔
## اہمیت
امام محمد غزالی کی شہرہ آفاق تصنیف* احیاء العلوم *ظاہری وباطنی علوم پرمشتمل اوراصلاحِ نفس کرنے والی ایک مایہ ناز کتاب ہے جس کی تعریف میں بڑے بڑے ائمہ رطبُ اللسان ہیں جیسا کہ، سیِّدنا امام سبکی علیہ ارشاد فرماتے ہیں :
* *احیاء العلوم ان کتب میں سے ہے جن کی حفاظت اور اشاعت مسلمانوں پرلازم ہے تاکہ زیادہ سے زیادہ مخلوق ہدایت یافتہ ہوجو بھی اس کتاب میں غور کرتا ہے خوابِ غفلت سے بیدارہو جاتا ہے۔ *
* آپ نے مزید فرمایا:
* * اگر لوگوں کے پاس احیاء العلوم کے علاوہ اہل علم کی کوئی کتاب نہ رہے تو یہی اُن کے لیے کافی ہے۔ مَیں فقہا کی تصنیفات میں نظر وفکر اور نقل واثر کے اعتبار سے اِس کتاب کی مثل کوئی کتاب نہیں پاتا۔ * 
## تفصیل
مختصرأ اس کی فصول کا تعارف کراتے ہیں۔
### رکن اول یا جزء اول
عبادات سے موسوم ہے : یہ جزء یا رکن ان دس ابواب پر مشتمل ہے۔ کتاب العلم - کتاب العقائد - کتاب اسرار طهارت - کتاب اسرار صلوة - کتاب اسرار زکوة - كتاب الصيام - کتاب الحج - کتاب آداب تلاوت قرآن - کتاب الاذکار والدعوات - کتاب الاورادفی الاوقات!
### رکن دوم یا جزء دوم
عادات سے موسوم ہے یہ رکن دوم احیاء العلوم کا دفتر دوم ان ابواب پر مشتمل ہے ہر باب کو علامہ نے رکن اول کے ابواب کی طرح کتاب سے موسوم کیا ہے۔ کتاب الآداب والاكل۔ کتاب آداب النكاح - کتاب احکام و کسب - کتاب الحلال و الحرام کتاب آداب الصحبہ والمعاشرہ - کتاب الکسب۔ کتاب آداب السفر۔ کتاب السماع والوجد۔ کتاب امربالمعروف والنہی عن المنکر اور کتاب آداب المیشت و الاخلاق النبوت۔
### رکن سوم یا جزو سوم
مہلکات سے موسوم ہے :- اس جزء یا رکن کے تحت زیادہ تر ان مباحث کو بیان کیا ہے جن کا تعلق اخلاقیات سے ہے یعنی شرح عجائبات قلب ریاضت نفس‘ آفات شهوت آفات زبان آفات غضب (حقد وحسد) آفات مال و بخل مذمت جاہ وریاء مذمت کبروعجب اور مذمت غرور
### رکن چہارم یاجزء چہارم
منجیات سے موسوم ہے: سے موسوم ہے اور اس کے ذیلی عنوانات یہ ہیں : (یہ حصہ اخلاق صوفیہ اور صفات صوفيہ سے متعلق ہے یعنی توبہ - شکرو صبر خوف - دعا۔ فقر - زهد - توكل۔ محبت - شوق - انس - رضا۔ صدق - اخلاص - مراقبہ - محاسبہ - تفکر اور ذکر موت-
## اردو ترجمہ
اس کتاب کی عربی میں چار جلدیں ہیں المدینۃ العلمیہ نے اس کا اردو ترجمہ پانچ جلدوں میں کیا ہے۔ احیاء العلوم (12) بارہ ارکان مشتمل ہے۔ ایک ایک جلد ایک ایک رکن کی حامل ہے ہر رکن دس ابواب مشتمل ہے۔ ان چاروں جلدوں میں احادیث نبوی صلی اللا علیہ وسلم اور نصوص قرانی سے استدلال کرتے ہوئے اخلاق اور تصوف پر جو کچھ لکھا ہے اگر کہیں کہ امام صاحب نے قلم توڑ دیا ہے تو حق بجانب ہوں گے۔

## مزید دیکھیے
* امام غزالی

## حوالہ جات

زمرہ:اسلام سے متعلق کتابیں
زمرہ:امام غزالی
زمرہ:بارہویں صدی کی کتابیں
زمرہ:تصوف
زمرہ:فارسی ادب
زمرہ:کتب تصوف
زمرہ:غزالی کی تصنیفات
زمرہ:گیارہویں صدی کی کتابیں
زمرہ:کتب اہل سنت
زمرہ:صوفیانہ ادب
زمرہ:اخلاقیات پر کتابیں
زمرہ:مذہبی کتب
منتظر الزیدی

ایک عراقی بعید نمائی صحافی ہیں جو بغدادی ٹی وی کے رپورٹر ہیں جو ایک عراقی بعید نما ہے۔ منتظر کی زیادہ تر صحافتی رپورٹس اور تجزیے امریکہ-عراق جنگ کے تناظر میں ہونے والی بیواؤں، یتیموں اور بچوں کی حالات کی عکاسی کرتی ہیں۔ ان کو امریکا کی صدر جارج بش پر جوتا رسید کرنے کی بنا پر عالمی مشہوری حاصل ہوئی جس کی وجہ سے انھیں دو سال کی جیل ہوئی جس سے وہ اچھے رویہ کی بنا پر سزا مکمل کرنے سے پہلے ہی اگست 2009ء میں رہا ہو گئے۔

زمرہ:1979ء کی پیدائشیں
زمرہ:بغداد کی شخصیات
زمرہ:بقید حیات شخصیات
زمرہ:عراق ریاستہائے متحدہ تعلقات
زمرہ:عراقی شیعہ
زمرہ:عراقی صحافی
زمرہ:ہاشمی شخصیات
زمرہ:بغداد یونیورسٹی کے فضلا
زمرہ:عراقی ٹیلی ویژن صحافی
زمرہ:ویکی ڈیٹا سے مطابقت رکھنے والی مختصر تفصیل
زمرہ:امریکیت مخالف
زمرہ:عراقی زیر حراست اور قیدی شخصیات
زمرہ:عراق کے قیدی اور زیر حراست افراد
زمرہ:اغوا شدہ شخصیات
زمرہ:2008ء میں عراق
زمرہ:15 جنوری کی پیدائشیں
زمرہ:عراق میں پیدا ہونے والی شخصیات
زمرہ:بغداد میں پیدا ہونے والی شخصیات
زمرہ:جارج ڈبلیو بش
زمرہ:عراقی قانون
زمرہ:عراق جنگ کی شخصیات
زمرہ:بیسویں صدی کی عراقی شخصیات
زمرہ:اکیسویں صدی کی عراقی شخصیات
زمرہ:انٹرنیٹ میم
جنگ نیل

[تصغیر|جنگ نیل، مصور [جارج آرنلڈ کی نظر میں]]
**جنگ نیل** (جسے جنگ خلیج ابو قیر بھی کہا جاتا ہے) اگست 1798ء کو مصر کی خلیج ابو قیر میں سلطنت برطانیہ اور فرانس کی افواج کے مابین لڑی گئی۔ جس میں ریئر ایڈمرل ہیراٹیو نیلسن کی زیر قیادت برطانوی بحری بیڑے نے اسکندریہ کے قریب لنگر انداز فرانسیسی بحری بیڑے پر اچانک حملہ کر کے اسے زبردست نقصان پہنچایا۔ جس کے نتیجے میں مصر میں فتوحات سمیٹنے والی نپولین بوناپارٹ کی فوج کی رسد کٹ گئی اور وہ محصور ہو کر رہ گئی۔ اندازہ ہے کہ فرانس کو اس جنگ میں تقریباً 1700 جانوں کا نقصان اٹھانا پڑا جبکہ اس کے تین ہزار فوجی گرفتار ہوئے۔ برطانیہ کے صرف 218 فوجی اس جنگ میں مارے گئے۔

زمرہ:1798ء کی سرگرمیاں
زمرہ:1798ء کے تنازعات
زمرہ:بحری جنگیں
زمرہ:برطانیہ کی جنگیں
زمرہ:تاریخ مصر
زمرہ:تعلقات مصر و برطانیہ
زمرہ:فرانس کی جنگیں
زمرہ:فرانس مملکت متحدہ تعلقات
زمرہ:مصر کی تاریخ بحریہ
زمرہ:فرانس-مملکت متحدہ عسکری تعلقات
زمرہ:مصر-مملکت متحدہ عسکری تعلقات
زمرہ:صفحات مع گراف
زمرہ:ویکی ڈیٹا سے مطابقت رکھنے والی مختصر تفصیل
زمرہ:ڈیلٹا نیل
زمرہ:مصر کی جنگیں
زمرہ:بحری معرکے
زمرہ:شاہی بحریہ کی تاریخ
زمرہ:فرانس میں 1790ء کی دہائی
زمرہ:برطانیہ عظمی میں اٹھارویں صدی
زمرہ:مملکت متحدہ سے وابستہ بحری معرکے
زمرہ:فرانس سے وابستہ بحری معرکے
زمرہ:اٹھارویں صدی کے معرکے
بش جوتا

**بش جوتا** ترکی کی ایک جوتا ساز ادارہ کے جوتے کا نمونہ (ماڈل) ہے۔ پہلے اس کا نام ماڈل نمبر 271 تھا مگر جب ایک عراقی صحافی منتظر الزیدی نے امریکا کے صدر جارج بش پر اس ادارہ کا تیار کردہ جوتا دے مارا تو اس جوتے کی مانگ میں زبردست اضافہ ہوا اور تین لاکھ جوتوں کے آرڈر موصول ہوئے۔ 
ترکی کے جوتا ساز کارخانے نے اس کا نام بدل کر بش جوتا رکھ دیا ہے۔ اسلامی ممالک میں اس جوتے کی مانگ کے علاوہ امریکا کی ایک کمپنی نے بھی اٹھارہ ہزار جوتوں کا آرڈر دیا ہے۔ جوتا ساز کارخانے کے مطابق یورپ میں ایک کمپنی نے اس جوتے کو یورپ میں بیچنے کے لیے معاہدہ کرنے کی بھی پیشکش کی ہے۔

## حوالہ جات

زمرہ:جوتے
لامعید اعشاریہ

**لامعید اعشاریہ** (non-repeating decimal)، ایسے اعشاریہ اعداد کو کہا جاتا ہے کہ جو لامتناہی تو ہوتے ہیں مگر معید اعشاریہ اعداد کی طرح خود کو دہراتے نہیں ہیں اور ان میں کوئی اعادی نظام نہیں پایا جاتا؛ اسی وجہ سے ان کو لامعید کہا جاتا ہے یعنی ان میں اعادہ نہیں ہوتا۔ ایک ایسا اعشاریہ عدد کہ جو نا تو معید ہو اور نا ہی انتہائی (terminating) ہو تو اس کو غیرناطق اعداد کی علامت جانا جاتا ہے۔ مثال کے طور پر Pi کی قدر، جسے عام حساب کتاب میں  3.142  لیے لیا جاتا ہے اصل میں ایک لامتناہی  3.14159265358979323846...  عدد ہے جو نا تو اپنے آپ کو دہراتا ہے اور نا ہی کہیں اس کا اختتام ہوتا ہے۔ گو کہ لامعید اعشاریہ میں اعادہ نہیں ہوتا لیکن اس کے باوجود ان میں ایک ضابطہ یا مخصوص انداز پایا جا سکتا ہے؛ مثال کے طور پر  0.14114111411114...  کے عدد پر اگر غور کیا جائے تو اس میں ایک قاعدہ یا ضابطہ نظر آتا ہے کہ ہر بار عدد 4 کے بعد ایک عدد 1 کا اضافہ ہوتا چلا جا رہا ہے لیکن چونکہ یہ ضابطہ یا انداز کبھی اپنے آپ کو دہراتا نہیں یا اپنا اعادہ نہیں کرتا اس لیے اسے لامعید اعشاریہ تسلیم کیا جائے گا۔
## مزید دیکھیے
* معید اعشاریہ

## حوالہ جات

زمرہ:ابتدائی حساب
زمرہ:عددی نظامات
زمرہ:ویکی ڈیٹا سے مطابقت رکھنے والی مختصر تفصیل
نویاتی

لفظ **نویاتی** درج ذیل کی طرف اشارہ کرتا ہے:

* جوہری نویہ (atomic nucleus)
:* نویاتی طبیعیات (nuclear physics)
:* نویاتی توانائی (nuclear power)
:* نویاتی اسلحہ (nuclear weapon)
* خلوی نویہ (cell nucleus)
:* نویاتی دنا (nuclear DNA)


## مزید دیکھیے
: نویہ (ضد ابہام)

زمرہ:ضد ابہام صفحات
زمرہ:ویکی ڈیٹا سے مختلف مختصر وضاحت
نیوکلیائی طبیعیات

**نیوکلیائی طبیعیات** (nuclear physics)، طبیعیات کی ایک شاخ جس میں جوہری نویہ کی بنیاد اور تفاعلات کا مطالعہ کیا جاتا ہے۔

## مزید دیکھیے
* جوہری طبیعیات
* نویاتی ائتلاف
* نویاتی انشقاق
* نویاتی طرحبند

زمرہ:نویاتی طبیعیات
زمرہ:طبیعیات کے ذیلی شعبہ جات
زمرہ:طبیعیاتی تصورات
زمرہ:ویکی ڈیٹا سے مطابقت رکھنے والی مختصر تفصیل
طبیعی کیمیا

**طبیعی کیمیا** یا **طبیعیاتی کیمیا** (physical chemistry)، اصل میں کیمیاء کے میدان میں حرحرکیات، مقداریہ کیمیاء، شماریاتی میکانیکات اور حرکیات کے اُصول و تصورات استعمال کرتے ہوئے کیمیائی نظامات میں پائے جانے والے کبیربینی، خردبینی، جوہری، زیر جوہری اور ذراتی مظاہر پر طبیعیات کے اطلاق سے حاصل ہونے والے شعبۂ علم کو کہا جاتا ہے۔

## ذیلی شاخیں
* نوری کیمیاء
* حر کیمیاء
* کیمیائی حرکیات
* مقداریہ کیمیاء
* برق کیمیاء
* سطحی کیمیاء


زمرہ:کیمیا
زمرہ:ویکی ڈیٹا سے مختلف مختصر وضاحت
مقداریہ کیمیا

**مقداریہ کیمیا** (quantum chemistry)، نظریاتی کیمیاء کی ایک شاخ جو مقداریہ میکانیکات اور مقداریہ میدانی نظریہ کا اطلاق کرتے ہوئے کیمیائی مسائل کا مطالعہ کرتی ہے۔

## مزید دیکھیے
* جوہری طبیعیات
* شمارندگی کیمیاء
* کثیف مادہ طبیعیات
* طبیعی کیمیاء
* مقداریہ برق کیمیاء
* نظریاتی کیمیاء
* نظریاتی طبیعیات

زمرہ:مقداریہ کیمیا
زمرہ:نظریاتی کیمیا
معید اعشاریہ

**معید اعشاریہ** (repeating decimal) سے مراد کسی بھی حقیقی عدد کے لیے کی جانے والی ایسی اعشاری نمائندگی (decimal representation) کی لی جاتی ہے جس میں اس اعشاریہ کے بعد آنے والے اعداد میں ایک دوران، دہراؤ یا تکرار و اعادہ پایا جاتا ہو۔ اس اعشاریہ میں پائے جانے والی تکرار یا اعادہ کی وجہ سے ہی اسے معید کہا جاتا ہے جس کے معنی تکراری یا اعادہ کرنے والے کے ہوتے ہیں؛ معید اصل میں اعادہ کی طرح عدد سے ہی ماخوذ لفظ ہے۔ مثال کے طور پر اگر عدد 1 کو 3 سے تقسیم کیا جائے تو صفر اور اعشاریہ کے بعد 3 کا عدد اپنا اعادہ یا تکرار کرتا رہتا ہے  ()  اور اس صورت کو ہی معید اعشاریہ کہتے ہیں۔

معید اعشاریہ میں ہونے والے اس اعادہ کی متعدد اقسام ہوتی ہیں ؛ بعض اوقات یہ (برعکس مذکورہ بالا مثال کے ) اعشاریہ کے فوری بعد معید بننے کی بجائے دوسرے یا تیسرے عدد سے اپنی تکرار کر سکتا ہے ؛ جیسے    پر غور کیا جائے تو یہ بات فورا سامنے آجاتی ہے کہ یہاں اعشاریہ کے فوری بعد والے پہلے عدد سے تکرار شروع ہونے کی بجائے دوسرے عدد سے شروع ہوتی ہے اور پھر اس کے بعد یہ معید عدد یعنی 114 لامتناہی طور پر اپنے آپ کا اعادہ کرتا رہتا ہے۔

معید کی خصوصیت صرف ناطق عدد میں پائی جاتی ہے (غیر ناطق عدد معید نہیں ہو سکتے)۔

## مزید دیکھیے
* لامعید اعشاریہ

## حوالہ جات

زمرہ:ابتدائی حساب
زمرہ:عددی نظامات
زمرہ:کسور (ریاضی)
زمرہ:مقامیہ عددی نظامات
زمرہ:ویکی ڈیٹا سے مطابقت رکھنے والی مختصر تفصیل
زمرہ:10 (عدد)
زمرہ:ریاضیات
زمرہ:بین الاقوامی نظام اکائیات
زمرہ:سائنس
وفاقی اردو یونیورسٹی برائے فنون،سائنس اور ٹیکنالوجی

**وفاقی اردو یونیورسٹی برائے فنون، سائنس اور ٹیکنالوجی** پاکستان کی ایک عوامی جامعہ ہے جو اسلام آباد میں واقع ہے۔

## تعارف
سابق سربراہ ہائر ایجوکیشن کمیشن ڈاکٹر عطاءالرحمن کی ذاتی کوششوں سے سابقہ وفاقی اردو کالج برائے سائنس، گلشن اقبال اور سابقہ وفاقی اردو کالج برائے فنون و تجارت (مولوی عبد الحق کیمپس) کو ترقی دے کر وفاقی اردو یونیورسٹی برائے فنون، سائنس و ٹیکنالوجی کا قیام عمل میں لایا گیا۔ 13نومبر 2002ء کو صدر پاکستان پرویز مشرف نے وفاقی اردو یونیورسٹی کی باضابطہ بنیاد رکھی۔ اس وقت یونیورسٹی کے تین کیمپسز گلشن کیمپس، عبد الحق کیمپس اور اسلام آباد کیمپس کامیابی کے ساتھ فروغ علم میں اپنا کردار ادا کر رہے ہیں۔

## پس منظر
بابائے اردو مولوی عبدالحق نے اپنی زندگی کو اردو زبان کی ترقی و ترویج کے لیے وقف کر رکھا تھا۔ یہ انھی کی کوششوں کا نتیجہ تھا کہ اردو جسے ابتدا میں صرف ایک رابطے کی زبان سمجھا جاتا تھا کو تعلیمی اور سرکاری زبان بنانے کے قابل سمجھا جانے لگا۔ مولوی عبدالحق نے سن 60 کے عشرے میں ذاتی کوششوں اور سرمائے سے کراچی کے علاقے صدر کے قریب ایک اردو کالج کی بنیاد رکھی۔ جس کا مقصد اردو زبان میں اعلیٰ تعلیم کے راستے کھولنا تھے۔ اس کے بعد اسی کالج سے منسلک گلشن اقبال میں ایک اردو سائنس کالج قائم کیا گیا جس کا مقصد بھی سائنسی علوم کو اردو زبان میں ترقی دینا تھا۔ 70 کی دہائی میں ذوالفقار علی بھٹو نے قومیانے کی پالیسی شروع کی تو ان دونوں کالجز کو بھی قومیا لیا گیا۔ جس کے بعد اردو کالج، وفاقی اردو کالج میں تبدیل ہو گیا۔ 2002ء میں اس کالج کو یونیورسٹی کے درجے پر ترقی دے کر مولوی عبدالحق کے ایک خواب کو پورا کر دیا گیا۔

## چانسلر و وائس چانسلر
* چانسلر : صدر مملکت جناب عارف علوی
* وائس چانسلر :ڈاکٹرالطاف حسین

## کیمپسز
1۔ گلسن اقبال کیمپس، کراچی

2۔ مولوی عبد الحق کیمپس، کراچی

3۔ اسلام آباد کیمپس

## شعبہ جات
اردو یونیورسٹی، گلشن کیمپس : پندرہ شعبے مع سائنس، کمپیوٹر سائنس، تجارت، ماس کمیونیکیشن، کلیہ فارمیسی، شعبہ قانون

اردو یونیورسٹی، عبد الحق کیمپس : اٹھارہ شعبے مع قانون، فنون، لسانیات اور ماکس کمیونیکیشن

اردو یونیورسٹی، اسلام آباد کیمپس : آٹھ شعبے مع سائنس، قانون، کمپیوٹر سائنس، تجارت، بزنس اورمعیشت

## جامعہ کی ویب گاہ
http://www.fuuast.edu.pk/english/

http://www.fuuastisb.edu.pk/

زمرہ:اسلام آباد دارالحکومت علاقہ
زمرہ:اسلام آباد میں یونیورسٹیاں اور کالج
زمرہ:اسلام آباد وفاقی دارالحکومت علاقے میں یونیورسٹیاں اور کالج
زمرہ:پاکستان کی سرکاری جامعات
زمرہ:پاکستان کی ہندسیاتی جامعات
زمرہ:پاکستان میں اردو
زمرہ:پاکستان میں انجینئرنگ جامعات و کالج
زمرہ:پاکستان میں لسانی تعلیم
زمرہ:پاکستان میں یونیورسٹیاں اور کالج
زمرہ:پاکستان میں 1949ء کی تاسیسات
زمرہ:پاکستان میں 2002ء کی تاسیسات
زمرہ:عوامی جامعات
زمرہ:کراچی کی جامعات
زمرہ:کراچی کی جامعات و کالج
زمرہ:کراچی میں تعلیم
زمرہ:وفاقی اردو یونیورسٹی
زمرہ:ویکی ڈیٹا سے مطابقت رکھنے والی مختصر تفصیل
زمرہ:Articles using infobox university
زمرہ:1949ء میں قائم ہونے والے تعلیمی ادارے
زمرہ:1949ء میں قائم ہونے والے کالج اور جامعات
زمرہ:2002ء میں قائم ہونے والے تعلیمی ادارے
نظریاتی کیمیاء

**نظریاتی کیمیا** (theoretical chemistry)، کیمیائی مظاہر کو واضح کرنے یا اُن کی پیش گوئی کرنے کے لیے طبیعیات کا اِستعمال ہے۔

## مزید دیکھیے
* مقداریہ کیمیاء


زمرہ:کیمیا
زمرہ:ویکی ڈیٹا سے مطابقت رکھنے والی مختصر تفصیل
زمرہ:کیمیائی ترابط
زمرہ:شمارندگی کیمیاء
زمرہ:قدری میکانیات
کبیربینی

کبیر بینی (macroscopic) کے لفظ سے مراد ایسے طبیعی اجسام کی ہوتی ہے کہ جو آنکھ پر کسی بھی قسم کے عدسے یا خردبین وغیرہ کو استعمال کیے بغیر عاری آنکھ (naked eye) سے دیکھے جا سکتے ہوں یعنی وہ اتنے کبیر (بڑے) ہوں کہ ان کی دید یا بینائی (بین) عام انسانی آنکھ سے ممکن ہو۔ اگر اس مذکورہ بالا تعریف کا عام مظاہر زندگی اور اجرامِ مجرد (abstract objects) پر اطلاق کیا جائے تو یوں کہا جا سکتا ہے کہ ؛ کبیر بینی، اس دنیا میں اس وجودیت کو بیان کرتی ہے جس سے ہم خود کو آگاہ یا واقف (perceive) کر سکتے ہیں۔ عملی طور پر ایک مـم (1 mm)  سے بڑے اجسام کو کبیربینیہ اجسام کہا جاتا ہے۔

زمرہ:طبی اصطلاحات
زمرہ:طبیعیاتی تصورات
زمرہ:ویکی ڈیٹا سے مختلف مختصر وضاحت
زمرہ:علوم فطریہ
بصری آگہی

**بصری آگہی** (visual perception) جسے عام الفاظ میں دیکھنا کہتے ہیں، سے مراد کسی جاندار کی اس صلاحیت کی ہوتی ہے جس کے ذریعہ قابلِ بصارت روشنی (visible light) کی مدد سے آنکھ تک پہنچنے والی معلومات کو یفسر(interpret)کیا جاتا ہے، یعنی ان معلومات کا تجزیہ اور پھر ان سے بننے والا بصری احساس اجاگر کیا جاتا ہے۔ اس دیکھنے کے عمل میں متعدد فعلیاتی اجزائے جسم ملوث ہوتے ہیں جو آپس میں منظم ہو کر بینائی کو ممکن بناتے ہیں، ان تمام فعلیاتی اجزاء کو مجموعی طور پر بصری نظام کہا جاتا ہے۔ بصارت کا انسانی ذہن پر جو قوی و براہ راست اثر ہوتا ہے اس کے پیش نظر یہ بصری نظام کو تشکیل دینے والے اعضاء نا صرف طب و بصریات بلکہ نفسیات، علم ادراک علم الاعصاب اور سالماتی حیاتیات میں بھی سرگرم تحقیق کا ہدف ہیں۔

## مزید دیکھیے
* بصری صراحت
* بصری میدان
* بصری قرص

زمرہ:آگاہی
زمرہ:آنکھ
زمرہ:بصریات
زمرہ:علم الاعصاب
زمرہ:طب العین
زمرہ:بصارت
زمرہ:آگہی
زمرہ:ویکی ڈیٹا سے مختلف مختصر وضاحت
بوداپست

**بوداپست** مجارستان کا دار الحکومت ہے۔ یہ دریائے ڈینیوب کے دونوں کناروں پر آباد ہے اور بنیادی طور پر دو شہروں کا مجموعہ ہے۔ دریا کے ایک کنارے پر بودا اور قدیم بودا اور دوسرے کنارے پر پست واقع ہے۔ بودا اور پست آج مل کر ایک شہر بن چکے ہیں۔

## نگار خانہ

فائل:Budapest castle night 5.jpg|
فائل:Országház (509. számú műemlék) 35.jpg|
فائل:Museum Fine Arts01.jpg|
فائل:Basilique Saint-Étienne de Pest.jpg|
فائل:Matthias Church, Budapest.JPG|
فائل:Sunset over the Danube - Budapest.jpg|
فائل:The Millennium Monument in Heroes' Square, Budapest, Hungary.jpg|
فائل:Budai Vigadó (12221. számú műemlék) 6.jpg|
فائل:Castle of Vajdahunyad.jpg|
فائل:Szent Erzsebet-templom 01.jpg|
فائل:Synagogue-Budapest.jpg|
فائل:Museum of Applied Arts (Budapest).jpg|
فائل:FisherBastion.JPG|
فائل:Drexler Palota, Budapest.jpg|
فائل:Budapest-var-szentistvan-fotografikus hu.jpg|
فائل:Burgtheater Budapest Varszinhaz 2009 august.jpg|
فائل:Szabadsaghideeste3.jpg|
فائل:Budapest Gellért socha svobody 2.jpg|


زمرہ:بوداپست
زمرہ:1873ء میں آباد ہونے والے مقامات
زمرہ:دار الحکومت
زمرہ:دریائے ڈینیوب پر آباد مقامات
زمرہ:مجارستان کے شہر
زمرہ:مجارستان میں امتیازی نشانات
زمرہ:مجارستان میں سیاحت
زمرہ:مجارستان میں مقامات عالمی ثقافتی ورثہ
زمرہ:ملین آبادی کے شہر
زمرہ:یورپ میں سیاحت
زمرہ:یورپی دارالحکومت
زمرہ:مجارستان کے آباد مقامات
زمرہ:ویکی ڈیٹا سے مطابقت رکھنے والی مختصر تفصیل
زمرہ:ویکی ڈیٹا سے مختلف مختصر وضاحت
حیاتی ہندسیات

**حیاتی انجینئری** (bioengineering) جس کو بسا اوقات حیاتیاتی ہندسیات بھی کہا جاتا ہے اصل میں حیاتی طرزیات میں اصول حیاتیات اور ہندسیات کے ادغام سے تشکیل پانے والا ایک ایسا شعبۂ علم ہے جس میں انجینئری کی تادیبات سے استفادہ کرتے ہوئے حیاتیاتی نظامات اور علم طب کے مسائل پر تحقیق کی جاتی ہے۔

زمرہ:انجینئری
زمرہ:حیاتیاتی ٹیکنالوجی
زمرہ:علوم صحت وطب
زمرہ:ویکی ڈیٹا سے مطابقت رکھنے والی مختصر تفصیل
زمرہ:فعلیات
ہندسیاتِ حیاتیاتی نظامات

انجینئری حیاتیاتی نظامات (biological systems engineering)، ایک وسیع البنیاد، ہندسیات و حیاتی طرزیات میں شمار کیا جانے والا ایسا شعبہ ہے کہ جن میں حیاتیاتی اور کیمیائی علوم پر توجہ مرکوز رکھتے ہوئے ہندسیاتی اصولوں کی مدد سے تحقیق کی جاتی ہے۔ اس شعبۂ علم احاطہ کیے جانے والی تحقیق اور وراثی ہندسیات و طبی حیاتی ہندسیات میں گو بسا اوقات خاصی مماثلت پائی جاتی ہے لیکن اس کے باوجود یہ وراثی انجینئری سے مختلف ہے کہ وراثی انجینئری (genetic engineering) میں بطور خاص سالماتی حیاتیات پر توجہ مرکوز ہوتی ہے جبکہ طبی حیاتی انجینئری میں ایسے حیاتیاتی نظامات کو پیش نظر رکھا جاتا ہے جو بطور خاص مطبی طب سے قریب ہوتے ہیں۔

زمرہ:انجینئری
زمرہ:حیاتی نظامات
زمرہ:حیاتیاتی ٹیکنالوجی

زمرہ:نظامات حیاتیات
زمرہ:نظاموں کی انجینئری
حیاتیاتی ہندسیات

**حیاتیاتی انجینئری** (biological engineering)، بشمول ہندسیاتِ حیاتیاتی نظامات اور حیاتی ہندسیات، فی الحقیقت حیاتی طرزیات سے تعلق رکھنے والا ایسا شعبۂ ہندسیات ہے جس میں انجینئری کی طرحبندیء حصیلہ، دوامیت (sustainability) اور تجزیہ جیسی وسیع البنیاد تادیبات (disciplines) استفادہ کرتے ہوئے حیاتیاتی نظامات میں بہتری اور ان کو مفید مقاصد کے لیے استعمال کرنے کی تحقیق کی جاتی ہے۔

زمرہ:انجینئری
زمرہ:حیات
زمرہ:حیاتیات
زمرہ:حیاتیاتی ٹیکنالوجی
زمرہ:نظام مراتب
زمرہ:علوم صحت وطب
نالفین

**نالفین** (paraffin)، علم کیمیاء میں alkane hydrocarbons کے لیے اختیار کیا جانے والا ایک عمومی نام ہے جس کا کیمیائی صیغہ  C*n*H2*n*+2 ہوتا ہے۔ موم نالفین (paraffin wax) ایسے نالفین ہوتے ہیں کہ جن میں n کا عدد 20 تا 40 کاربن جواہر تک ہو سکتا ہے جبکہ سب سے سادہ نالفین کا سالمہ میتھین کا ہوتا ہے جس میں کاربن کا صرف ایک جوہر ( CH4) پایا جاتا ہے اور عام درجۂ حرارت پر یہ بطور گیس ملتا ہے۔
## وجہ تسمیہ
اس کیمیائی مرکب کا نام دیگر کیمیائی مرکبات کی نسبت عام روزمرہ گفتگو میں استعمال میں دیکھا جاتا ہے اور اردو میں اسے عام طور پر یا تو پیرافین ہی کہا جاتا ہے جبکہ بعض لغات میں اسے بے مومی آمیزہ اور بعض میں اسے موم معدنی بھی لکھا جاتا ہے۔ انگریزی میں یہ نام 1838ء میں جرمنی کیمیا دان Karl von Reichenbach نے ڈھالا تھا، جس میں para اصل میں parum سے اخذ کیا گیا ٹکڑا ہے جس کے معنی کم یا نا ہونے کے ہوتے ہیں جبکہ ffin کا ٹکڑا affinis سے لیا گیا جس کے معنی الفت کے ہوتے ہیں؛ Karl نے اس زمانے میں ایسا نام اس لیے اختیار کیا تھا کہ اس مرکب paraffin کی دیگر کیمیائی مرکبات سے قرابت داری (الفت) نظر نہیں آتی تھی۔ اردو میں اس کو نالفین کہنے کی وجہ یہ ہے کہ نا بمعنی para یا نہیں کے اور الفت affin کے لیے الف لیا گیا ہے الف اصل میں اردو لفظ الفت کی عربی بنیاد ہے جبکہ آخری لاحقہ ین اصل میں ine کی علامت ہے جو علم کیمیا میں بکثرت کیمیائی مرکب کی علامت کے طور پر استعمال ہوتا ہے۔ یعنی مختصر طور پر یوں کہہ سکتے ہیں کہ اردو لفظ نالفین = نا + الف + ین کے ٹکڑوں سے مل کر بنا ہے۔ گو کہ اگر مذکورہ بالا تین الفاظ کو باہم ملا کر لکھا جائے تو یہ ناالفین بنتا ہے، لیکن نا کے بعد والا الف حذف کرنے سے ایک تو یہ کہ اردو ادائگی میں روانی آجاتی ہے اور دوسرے یہ کہ الف کا لفظ جب بھی کسی لفظ کے آخر یا درمیان میں آتا ہے تو یہ اصل میں دو الف کے برابر آواز دیتا ہے یعنی بالفاظ دیگر یہ اصل میں الف مد ( آ ) ہی ہوتا ہے جس کا مد نہیں لکھا جاتا جبکہ الفت یا الف میں جو الف آ رہا ہے وہ الف مد نہیں اور نا ہی اس الف کی اپنی کوئی آواز ہے، یہ ابتدائی الف، اعراب کے لیے ایک حامل کی حیثیت سے آتا ہے اور اسے درج نا کرنے سے نالفین کی شکل ناالفین کی نسبت زیادہ مستحکم محسوس ہوتی ہے۔

## حوالہ جات

زمرہ:پیٹرولیم اشیا
زمرہ:غذائی ملاوٹیں
زمرہ:کیمیائی مرکبات
زمرہ:نفطی حصائل
زمرہ:ویکی ڈیٹا سے مختلف مختصر وضاحت
زمرہ:جرمن ایجادات
زمرہ:نامیاتی کیمیا
زمرہ:کیمیائی آمیزے
زمرہ:ہائیڈرو کاربن
زمرہ:خوراک و مشروب
صوبہ میدان وردک

وردک کو وردگ بھی کہا جاتا ہے یہ ایک افغان (پشتون) قبیلہ ہے جو زیادہ تر افغانستان میں رہتے ہیں خاص طور پر یہ صوبہ میدان وردک میں رہتے ہیں۔

تاریخ کے پس منظر میں وردگ کون ہے

وردک دراصل کرلانڑی قبیلہ کی شاخ ہیں۔ کچھ لوگ غلطی سے انھیں سیّد گردانتے ہیں۔ اتنی بڑی تعداد میں سیّد پشتونوں میں نہیں ہو سکتے جیسا کہ اب ہزاروں کی تعداد میں ہیں۔ سیّدوں کا اگر اک آدھ خاندان کسی گاؤں میں ہو بھی، تو اس حوالہ سے گاؤں والوں کو معلوم ہوتا ہے ۔ وردکوں میں جس گاؤں میں سیّد آباد ہیں، ان کے بارے میں سب کو علم ہے اور لوگ ان کا احترام بھی کرتے ہیں۔ تمام وردک اب سیّد ہیں، نہ اس سے پہلے کبھی تھے ۔ اس حوالہ سے خورشید جہان نے تاریخ میں جو کچھ چھوڑا ہے ، وہ افسانے کے علاوہ کچھ نہیں۔
وردک کی قِبلہ کی طرف سرحد ہزارہ کے علاقوں سے لگی ہوئی ہے اور باقی تینوں اطراف کی سرحدیں غلجی کے ساتھ لگی ہوئی ہیں۔ ان کا علاقہ پہاڑوں کے بیچ واقع ہے۔ مشرق اور قبلہ رُخ پہاڑ ہی پہاڑ ہیں۔ تنگی، شیخ آباد، سید آباد، خوات، سہ آب، جغتو، تکیہ اور چک یہاں کے مشہور گاؤں ہیں۔ وردکوں کا علاقہ اچھا اور آباد ہے ۔ فصلِ خریف مقدار میں تھوڑی سی ہوتی ہے۔ چاول بھی یہاں پیدا ہوتا ہے۔ اس علاقہ کا موٹا چاول بطورِ خاص مشہور ہے۔ یہاں کے لوگ مضبوط تن و توش کے مالک اور غیرت مند ہیں۔ یہاں نامور لوگ ہو گذرے ہیں، جن میں محمد جان خان غازی قابلِ ذکر ہیں۔ محمد جان خان غازی دوسری افغان انگریز جنگ کے مشہور فاتح غازی کہلائے، جنھیں بعد میں امیر عبد الرحمان نے شہید کیا۔
وردکوں میں میرخیل تعداد کے لحاظ سے سب سے زیادہ ہیں۔ ان کے بعد مہیاروں اور نورزی یا نوری قبیلہ کی تعداد زیادہ ہے ۔
وردک کے بعض لوگ موضع چچ (چچ ہزارہ) میں بھی بستے ہیں۔ بعض کنڑ (افغانستان) کے علاقہ ’’اسمار‘‘ میں بھی بستے ہیں۔
(م، ج سیال مومند کی تالیف شدہ کتاب ’’د پختنو قبیلو شجری‘‘ ناشر یونیورسٹی بک ایجنسی پشاور دوسرا ایڈیشن فروری 2015ء، صفحہ 252 تا 254 کا اردو ترجمہ)

## حوالہ جات


زمرہ:افغانستان
زمرہ:افغانستان کے صوبے
زمرہ:ہزارہ جات
زمرہ:کامنز زمرہ جس کا ربط ویکی ڈیٹا پر ہے
زمرہ:ویکی ڈیٹا سے مطابقت رکھنے والی مختصر تفصیل
زمرہ:ویکی ڈیٹا سے مختلف مختصر وضاحت
لیاقت آباد ٹاؤن

**لیاقت آباد** پاکستان کے صوبہ سندھ کے کراچی ڈویژن میں ضلع ناظم آباد کا ایک قصبہ ہے۔ جو 2001ء میں قائم ہوا۔ مردم شماری پاکستان ۲۰۲۳ء کے مطابق لیاقت آباد سب ڈویژن کی آبادی پانچ لاکھ سینتالیس ہزار 547,706 افراد پر مشتمل ہے۔

## لياقت آباد ٹاؤن کے خاص علاقے
لیاقت آباد ٹاؤن کل 11 یونین کونسلوں میں تقسیم ہے:

زمرہ:ضلع کراچی
زمرہ:کراچی کے قصبہ جات
زمرہ:ضلع کراچی وسطی
زمرہ:پاکستان کے آباد مقامات
خلائی مرکز

[تصغیر|300px|[بین الاقوامی خلائی مرکز، 2007ء میں]]
**خلائی مرکز** یا **خلائی مستقر** یا **خلائی اسٹیشن** (space station)، ایک مصنوعی ساخت جو بیرونی فضاء میں انسانوں کے رہنے کے لیے تیار کیا جاتا ہے۔

## مزید دیکھیے
* خلائی آباد کاری
* خلائی مسکن

زمرہ:1971ء کی متعارفات
زمرہ:انسانی مساکن
زمرہ:خلائی مراکز
زمرہ:سوویت ایجادات
زمرہ:نظام شمسی
زمرہ:روسی ایجادات
خلانوردی

[تصغیر|200px|[سپٹنک-1، پہلا مصنوعی سیارچہ]]
**خلاء نوردی** یا **خلاء بازی** (space exploration)، خلائی تحقیق کے لیے فلکیات اور خلائی طرزیات کا استعمال ہے۔

## بیرونی روابط
* علم الخلاء علم الہیئت، حیاتیات خلا (حیاتیات الفلک)، کم ثقلی (حالت بے وزنی)، سفر بین السیارہ، صاروخ (پرتابہ)

## مزید دیکھیے
* خلائی پرواز
* خلائی مرکز
* خلاء نورد

زمرہ:خلانوردی
زمرہ:خلائی استکشاف
زمرہ:خلائی پرواز
زمرہ:نظام شمسی
زمرہ:ویکی ڈیٹا سے مختلف مختصر وضاحت